टीपीडीके, अगस्त 2012 में पेरियार द्रविड़ कड़गम के विभाजन से अस्तित्व में आई। पेरियार द्रविड़ कड़गम, मूल द्रविड़ कड़गम से निकला हुआ एक समूह था। विभाजन के बाद, टीपीडीके का नेतृत्व के. रामकृष्णन ने संभाला और दूसरे समूह, द्रविड़ विदूथलाई कड़गम का कोलाथुर मणि ने। टीपीडीके के एक सदस्य ने फारवर्ड प्रेस को बताया किः ‘‘पेरियार का द्रविड़ आंदोलन, मुख्यतः, गैर-ब्राह्मण आंदोलन था, इसलिए हमारे संगठन के सदस्यों में एससी, ओबीसी, एमबीसी और अगड़ी जातियों के सदस्य तो हैं परंतु ब्राह्मणों को हम सदस्यता नहीं देते। वैसे तो हमें किसी की जाति से कोई मतलब ही नहीं है। हम किसी से उसकी जाति पूछते भी नहीं क्योंकि हम तो जाति के उन्मूलन के लिए काम कर रहे हैं’’।